BIRŠTONO SAVIVALDYBĖS ADMINISTRACIJA
PAAIŠKINAMASIS RAŠTAS prie biudžeto išlaidų sąmatų įvykdymo ataskaitų už 2016 metus
Birštono savivaldybės administracija yra viešasis juridinis asmuo, turintis sąskaitą banke ir antspaudą su Lietuvos valstybės herbu ir savo pavadinimu. Savivaldybės buveinės adresas: Jaunimo g. 2, Birštonas, Lietuvos Respublika. Įstaigos kodas 188750166. 
Savivaldybės administracija yra biudžetinė įstaiga, finansuojama iš Lietuvos Respublikos valstybės ir savivaldybės biudžetų.
Savivaldybės administracijos savininko teises ir pareigas įgyvendina Birštono savivaldybės taryba, kuri koordinuoja savivaldybės veiklą, tvirtina ir teisės aktų nustatyta tvarka keičia savivaldybės administracijos nuostatus, priima sprendimą dėl savivaldybės administracijos buveinės pakeitimo, sprendžia kitus įstatymuose jos kompetencijai priskirtus klausimus.
Savivaldybės administracija vykdydama savo veiklą pagal savivaldybės Tarybos patvirtintą programinį biudžetą sudaro išlaidų naudojimo sąmatas, vykdo atsiskaitymus su tiekėjais ir rangovais, išmoka darbuotojams darbo užmokestį, perveda mokesčius, užpajamuoja įsigytą turtą ir kontroliuoja, kad skirtos lėšos būtų naudojamos teisėtai.
Birštono savivaldybės administracija 2016 metais išlaidas apskaitė nuo 1 iki 10 funkcijos. Visoms išlaidoms planas sudarė 3710910,85 Eur, įvykdyta 3679909,10 Eur.
Pirmos funkcijos planas sudarė 1185434,14 Eur, įvykdyta 1175852,09  Eur. Nepanaudota 9585,05 Eur. Sutaupyta Tarybos išlaikymui skirtos lėšos: darbo užmokesčiui 133,41 Eur, soc.draudimo įmokos 105,33 Eur, kitoms paslaugoms 98,33 Eur. Sutaupyta Seniūnijos išlaikymui skirtos lėšos  soc.draudimo įmokos 24,85 Eur. Sutaupyta Administracijos išlaikymui skirtos lėšos: darbo užmokesčiui 4,43 Eur, soc.draudimo įmokos 0,94 Eur, kitoms paslaugoms 134,09 Eur. Sutaupyta Jaunimo teisių apsaugai išlaikymui skirtos lėšos: darbo užmokesčiui 1035,39 Eur, soc.draudimo įmokos 167,02 Eur. Sugrąžinta į valstybės iždą. Sutaupyta Merės rezervo programai skirtos kitoms paslaugoms 3678,71 Eur. Sutaupyta Teisinei turto registro paslaugoms skirtos lėšos kitoms paslaugoms 378,80 Eur, nes apmokama pagal gautas PVM sąskaitas faktūras. Nepanaudotas administracijos direktoriaus rezervo programai skirtos lėšos, nes tokių išlaidų administracija neturėjo. Savivaldybės administracijos surinktos nebiudžetinės lėšos nepilnai panaudotos 2320,31 Eur, nes išlaidos  apmokamos pagal gautas PVM sąskaitas faktūras. 
Antros funkcijos planas sudarė 23300 Eur, įvykdyta 23169,15 Eur. Nepanaudota 130,85 Eur. Sutaupyta darbo užmokesčio lėšos, nes darbuotojas metų eigoje sirgo. Sugrąžinta į valstybės iždą.
Trečios funkcijos planas sudarė 5600 Eur, įvykdyta 5600 Eur.
Ketvirtos funkcijos planas sudarė 953161,52 Eur, įvykdyta 952367,51Eur. Nepanaudota 794,01 Eur. Sutaupyta autobusų lengvatinių bilietų išlaidų kompensavimui 778,26 Eur, nes apmokama pagal gautas PVM sąskaitas faktūras. 
Penktos funkcijos planas sudarė 219020,89 Eur, įvykdyta 211345,31Eur. Nepanaudota 7675,58 Eur. Sutaupyta atliekų surinkimui 983,89 Eur, nes išlaidos apmokamos pagal faktiškai  biudžete surinktą rinkliavą už komunalinių atliekas. Gyvūnų medžiojimui nepanaudota 6148,69 Eur, apmokėta pagal patirtas išlaidas (tikslinės lėšos naudojamos pagal aplinkos ministro patvirtintą tvarką). Seniūnijos teritorijos valymui sutaupyta 389,65 Eur, nes išlaidos apmokamos pagal išrašytas PVM sąskaitas faktūras. Biologinėms įvairovėms sutaupyta 153,35 Eur, nes išlaidos apmokamos pagal gautas PVM sąskaitas faktūras.
Šeštos funkcijos planas sudarė 28428,95 Eur, įvykdyta 27589,97 Eur. Nepanaudota 838,98 Eur. Sutaupyta palūkanoms už soc.būsto renovaciją, nes mokama pagal faktinį priskaičiavimą.
Septintos funkcijos planas sudarė 40115,50 Eur, įvykdyta 40030,98 Eur. Nepanaudota 84,52 Eur. Sutaupyta sveikatos programa, nes atsiskaitoma pagal gautas PVM sąskaitas faktūras.
Aštuntos funkcijos planas sudarė 890200 Eur, įvykdyta 888862,27 Eur. Nepanaudota 1337,73 Eur, nes nevyriausybinės organizacijos nepilnai panaudojo skirtą finansavimą.
Devintos funkcijos planas sudarė 52993 Eur, įvykdyta 50991,65 Eur. Nepanaudota 2001,35 Eur. Sutaupyta 1691,65 Eur neformaliajam mokinių ugdymui, nes negavome finansavimo. Švietimo, kultūros ir sporto skyrius nepanaudojo kvalifikacijai 140 Eur ir kitoms paslaugoms 121,57 Eur.
Dešimtos funkcijos planas sudarė  312656 Eur, įvykdyta 304100,17 Eur. Nepanaudota 312656 Eur. Sutaupyta 8555,83Eur. Mažiau kreipėsi student iš nepasiturinčių šeimų mokymosi dalinėms išlaidoms kompensuoti, todėl sutaupyta 1050 Eur. Socialinės paramos skyrius sutaupė 2901,04 Eur. (darbo užmokesčio 2178,82 Eur, soc.draudimo įmokos 700,53 Eur, kitoms paslaugoms 21,69 Eur.). Mažiau numirė gyventojų, todėl sutaupyta valstybės lėšų 4342 Eur ir savivaldybės lėšų 150 Eur. Administravimui skirtos lėšos mokamos pagal išmokėtas pašalpas, todėl liko nepanaudota 112,79 Eur. ir grąžinta valstybės iždui.

